CELEX: 32016D2268
Language: fi
Date: 2016-12-14 00:00:00
Title: Komission täytäntöönpanopäätös (EU) 2016/2268, annettu 14 päivänä joulukuuta 2016, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (tiedoksiannettu numerolla C(2016) 8390)

16.12.2016   
            
            
               FI
            
            
               Euroopan unionin virallinen lehti
            
            
               L 342/34
            
         KOMISSION TÄYTÄNTÖÖNPANOPÄÄTÖS (EU) 2016/2268,
   annettu 14 päivänä joulukuuta 2016,
   päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta
   
      
         (tiedoksiannettu numerolla C(2016) 8390)
      
   
   (Ainoastaan saksankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 (1) ja erityisesti sen 8 artiklan 6 kohdan ja 20 artiklan 6 kohdan,
   sekä katsoo seuraavaa:
   
               (1)
            
            
               Komission päätöksissä 2007/305/EY (2), 2007/306/EY (3) ja 2007/307/EY (4) vahvistetaan säännöt Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden, jäljempänä ’muuntogeeninen aines’, poistamisesta markkinoilta. Kyseiset päätökset tehtiin sen jälkeen, kun hyväksynnän haltija, Bayer CropScience AG, oli ilmoittanut komissiolle, ettei se aio esittää hakemusta kyseistä muuntogeenistä ainesta koskevan luvan uusimiseksi asetuksen (EY) N:o 1829/2003 8 artiklan 4 kohdan ensimmäisen alakohdan, 11 artiklan, 20 artiklan 4 kohdan ja 23 artiklan mukaisesti.
            
         
               (2)
            
            
               Kaikissa kolmessa päätöksessä säädetään ensimmäisestä viiden vuoden siirtymäajasta, jonka aikana elintarvikkeita ja rehuja, jotka sisältävät kyseistä muuntogeenistä ainesta, koostuvat siitä tai on valmistettu siitä, saa saattaa markkinoille, jos kyseisen muuntogeenisen aineksen pitoisuus on enintään 0,9 prosenttia ja jos sen esiintyminen on satunnaista tai teknisesti mahdotonta välttää. Siirtymäajan tarkoituksena oli ottaa huomioon, että kyseisen muuntogeenisen aineksen vähäisiä jäämiä saattaisi joskus esiintyä elintarvike- ja rehuketjuissa vielä senkin jälkeen, kun Bayer CropScience AG oli päättänyt lopettaa kyseisistä muuntogeenisistä organismeista saatavien siementen myynnin ja vaikka kyseisen muuntogeenisen aineksen esiintymisen välttämiseksi oli tehty kaikki toimenpiteet.
            
         
               (3)
            
            
               Kyseisen muuntogeenisen aineksen poistamisesta markkinoilta saatujen kokemusten perusteella komission täytäntöönpanopäätöksellä 2012/69/EU (5) muutettiin kaikkia kolmea päätöstä siten, että siirtymäaikaa jatkettiin 31 päivään joulukuuta 2016 saakka. Koska ilmoitettujen jäämien määrät olivat hyvin pieniä, kyseisessä päätöksessä alennettiin kyseisen muuntogeenisen aineksen sallittua massaosuuden määrää elintarvikkeissa ja rehussa 0,1 prosenttiin.
            
         
               (4)
            
            
               Päätöksissä 2007/305/EY, 2007/306/EY ja 2007/307/EY säädetään myös useista toimenpiteistä, joita Bayer CropScience AG:n oli toteutettava varmistaakseen, että kyseinen muuntogeeninen aines saadaan tosiasiallisesti poistettua markkinoilta, sekä Bayer CropScience AG:lle osoitetuista raportointivaatimuksista.
            
         
               (5)
            
            
               Bayer CropScience AG ilmoitti joulukuussa 2013 ja maaliskuussa 2016, että rapsihyödykkeissä on viime vuosina edelleen havaittu pieniä määriä jäämiä huolimatta päätösten 2007/305/EY, 2007/306/EY ja 2007/307/EY mukaisesti toteutetuista toimenpiteistä kyseisten muuntogeenisten organismien esiintymisen estämiseksi. Syynä jäämien jatkuvaan esiintymiseen on sekä rapsin biologia, sillä kasvi voi olla lepotilassa pitkiä aikoja, että siementen korjuuseen käytetyt maatalouskäytännöt ja niiden seurauksena tapahtunut tahaton leviäminen, jonka laajuutta oli vaikea arvioida edellä mainittujen päätösten 2007/305/EY, 2007/306/EY ja 2007/307/EY sekä täytäntöönpanopäätöksen 2012/69/EU hyväksymisen ajankohtana. Jäämien esiintymisessä on kuitenkin ollut ja on edelleen laskeva suuntaus.
            
         
               (6)
            
            
               Tätä taustaa vasten on aiheellista pidentää siirtymäaikaa kolmella vuodella 31 päivään joulukuuta 2019 asti, jotta rapsien Ms1×Rf1, Ms1×Rf2 ja Topas 19/2 elintarvike- ja rehuketjussa jäljellä olevat jäämät poistuvat kokonaan.
            
         
               (7)
            
            
               Jotta kyseisen muuntogeenisen aineksen poistumista voitaisiin edistää edelleen, on aiheellista, että Bayer CropScience AG jatkaa päätösten 2007/305/EY, 2007/306/EY ja 2007/307/EY mukaisesti vaadittavan sisäisen ohjelmansa täytäntöönpanoa ja vapaaehtoisesti aloittamaansa tietojen keräämistä unioniin Kanadasta, joka on ainoa maa, jossa kyseisiä rapseja viljellään kaupallisiin tarkoituksiin, tuotujen rapsihyödykkeiden sisältämistä kyseisen aineksen jäämistä. Bayer CropScience AG:n olisi raportoitava molemmista asioista komissiolle 1 päivään tammikuuta 2019 mennessä.
            
         
               (8)
            
            
               Bayer CropScience AG:n olisi varmistettava, että valvontalaboratorioiden saatavilla on jatkuvasti varmennettua vertailumateriaalia, jotta ne voivat suorittaa määrityksensä kyseisenä siirtymäaikana.
            
         
               (9)
            
            
               Sen vuoksi päätöksiä 2007/305/EY, 2007/306/EY ja 2007/307/EY olisi muutettava.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/305/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Vastaanottajan on pantava sisäinen ohjelma täytäntöön sen varmistamiseksi, että ACS-BNØØ4-7 ja ACS-BNØØ1-4-rapsi sekä hybridiyhdistelmän ACS-BNØØ4-7×ACS-BNØØ1-4 rapsi poistetaan tosiasiallisesti markkinoilta jalostuksessa ja siementuotannossa ja että kyseisten muuntogeenisten organismien esiintymisestä Kanadasta unioniin tuotavissa rapsilähetyksissä kerätään tietoa.
               Vastaanottajan on annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin suuntautuvissa rapsilähetyksissä 1 päivään tammikuuta 2019 mennessä.”
            
         
               2)
            
            
               Korvataan 2 artikla seuraavasti:
               ”2 artikla
               1)   ACS-BNØØ4-7- ja ACS-BNØØ1-4-rapsia sekä hybridiyhdistelmän ACS-BNØØ4-7×ACS-BNØØ1-4 rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan mukaisesti, sallitaan 31 päivään joulukuuta 2019 asti edellyttäen, että
               
                           a)
                        
                        
                           sen esiintyminen on satunnaista ja teknisesti mahdotonta välttää; ja
                        
                     
                           b)
                        
                        
                           sen pitoisuus on enintään 0,1 prosenttia.
                        
                     2)   Vastaanottajan on varmistettava, että saatavilla on varmennettua vertailumateriaalia rapsille ACS-BNØØ4-7×ACS-BNØØ1-4 American Oil Chemists Societyn kautta osoitteessa https://www.aocs.org/attain-lab-services/certified-reference-materials-(crms)”.
            
         
               3)
            
            
               Poistetaan liite.
            
         2 artikla
   Muutetaan päätös 2007/306/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Vastaanottajan on pantava sisäinen ohjelma täytäntöön sen varmistamiseksi, että ACS-BNØØ4-7 ja ACS-BNØØ2-5-rapsi sekä hybridiyhdistelmän ACS-BNØØ4-7×ACS-BNØØ2-5 rapsi poistetaan tosiasiallisesti markkinoilta jalostuksessa ja siementuotannossa ja että kyseisten muuntogeenisten organismien esiintymisestä Kanadasta unioniin tuotavissa rapsilähetyksissä kerätään tietoa.
               Vastaanottajan on annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin suuntautuvissa rapsilähetyksissä 1 päivään tammikuuta 2019 mennessä.”
            
         
               2)
            
            
               Korvataan 2 artikla seuraavasti:
               ”2 artikla
               1)   ACS-BNØØ4-7- ja ACS-BNØØ2-5-rapsia sekä hybridiyhdistelmän ACS-BNØØ4-7×ACS-BNØØ2-5 rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan mukaisesti, sallitaan 31 päivään joulukuuta 2019 asti edellyttäen, että
               
                           a)
                        
                        
                           sen esiintyminen on satunnaista ja teknisesti mahdotonta välttää; ja
                        
                     
                           b)
                        
                        
                           sen pitoisuus on enintään 0,1 prosenttia.
                        
                     2)   Vastaanottajan on varmistettava, että saatavilla on varmennettua vertailumateriaalia rapsille ACS-BNØØ4-7×ACS-BNØØ2-5 American Oil Chemists Societyn kautta [osoitteessa https://www.aocs.org/attain-lab-services/certified-reference-materials-(crms)”.
            
         
               3)
            
            
               Poistetaan liite.
            
         3 artikla
   Korvataan päätöksen 2007/307/EY 1 artikla seuraavasti:
   
      ”1 artikla
      1)   Vastaanottajan on pantava sisäinen ohjelma täytäntöön sen varmistamiseksi, että ACS-BNØØ7-1 rapsi poistetaan tosiasiallisesti markkinoilta jalostuksessa ja siementuotannossa ja että kyseisen muuntogeenisen organismin esiintymisestä Kanadasta unioniin tuotavissa rapsilähetyksissä kerätään tietoa.
      Vastaanottajan on annettava komissiolle raportti kyseisen ohjelman täytäntöönpanosta ja muuntogeenisten organismien esiintymisestä Kanadasta unioniin suuntautuvissa rapsilähetyksissä 1 päivään tammikuuta 2019 mennessä.
      2)   ACS-BNØØ7-1 rapsia sisältävän, siitä koostuvan tai siitä valmistetun aineksen esiintyminen elintarvikkeissa ja rehussa, jotka on ilmoitettu asetuksen (EY) N:o 1829/2003 8 artiklan 1 kohdan a alakohdan ja 20 artiklan 1 kohdan mukaisesti, sallitaan 31 päivään joulukuuta 2019 asti edellyttäen, että
      
                  a)
               
               
                  sen esiintyminen on satunnaista ja teknisesti mahdotonta välttää; ja
               
            
                  b)
               
               
                  sen pitoisuus on enintään 0,1 prosenttia.
               
            3)   Vastaanottajan on varmistettava, että saatavilla on varmennettua vertailumateriaalia rapsille ACS-BNØØ7-1 American Oil Chemists Societyn kautta osoitteessa https://www.aocs.org/attain-lab-services/certified-reference-materials-(crms)”.
   
   4 artikla
   Muutetaan asetuksen (EY) N:o 1829/2003 28 artiklassa tarkoitettuun yhteisön muuntogeenisten elintarvikkeiden ja rehujen rekisteriin tehtyjä ACS-BNØØ4-7- ja ACS-BNØØ1-4-rapsia sekä hybridiyhdistelmän ACS-BNØØ4-7×ACS-BNØØ1-4 rapsia, ACS-BNØØ4-7- ja ACS-BNØØ2-5-rapsia sekä hybridiyhdistelmän ACS-BNØØ4-7×ACS-BNØØ2-5 rapsia sekä ACS-BNØØ7-1-rapsia koskevia kirjauksia tämän päätöksen mukaisesti.
   5 artikla
   Tämä päätös on osoitettu Bayer CropScience AG:lle, Alfred-Nobel-Str. 50, D-40789 Monheim am Rhein, Saksa.
   
      Tehty Brysselissä 14 päivänä joulukuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 268, 18.10.2003, s. 1.
   
      (2)  Komission päätös 2007/305/EY, tehty 25 päivänä huhtikuuta 2007, Ms1×Rf1 (ACS-BNØØ4-7×ACS-BNØØ1-4) -hybridirapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 17).
   
      (3)  Komission päätös 2007/306/EY, tehty 25 päivänä huhtikuuta 2007, Ms1×Rf2 (ACS-BNØØ4-7×ACS-BNØØ2-5) -hybridirapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 20).
   
      (4)  Komission päätös 2007/307/EY, tehty 25 päivänä huhtikuuta 2007, Topas 19/2 (ACS-BNØØ7-1)-rapsin ja siitä valmistettujen tuotteiden poistamisesta markkinoilta (EUVL L 117, 5.5.2007, s. 23).
   
      (5)  Komission täytäntöönpanopäätös 2012/69/EU, annettu 3 päivänä helmikuuta 2012, päätösten 2007/305/EY, 2007/306/EY ja 2007/307/EY muuttamisesta siltä osin kuin on kyse Ms1×Rf1 (ACS-BNØØ4-7×ACS-BNØØ1-4) -hybridirapsin, Ms1×Rf2 (ACS-BNØØ4-7×ACS-BNØØ2-5) -hybridirapsin ja Topas 19/2 (ACS-BNØØ7-1) -rapsin sekä niistä valmistettujen tuotteiden jäämien sallimista koskevasta siirtymäajasta (EUVL L 34, 7.2.2012, s. 12).